Diari Oficial de la Generalitat Valenciana


Sumari del DOGV 6799, del 19-06-2012 (2012/6035)

RESOLUCIÓ de 14 de juny de 2012, de la Direcció General Formació i Qualificació Professional, per la qual s'adjudiquen els Premis Extraordinaris de Formació Professional, convocats per l'Orde de 27 d'abril de 2012 corresponents al curs 2010-2011.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6799

Data del DOGV
:   19-06-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/6035


Data del document
:   14-06-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 14 de juny de 2012, de la Direcció General Formació i Qualificació Professional, per la qual s'adjudiquen els Premis Extraordinaris de Formació Professional, convocats per l'Orde de 27 d'abril de 2012 corresponents al curs 2010-2011. [2012/6035]
L'Orde de 27 d'abril de 2012, de la Conselleria d'Educació, Formació i Ocupació (DOCV de 10 de maig), ha convocat per a la Comunitat Valenciana els Premis Extraordinaris de Formació Professional, per als estudiants que han finalitzat els seus estudis en el curs 2010-2011.
L'orde esmentada establix en la base sexta punt 2 de l'annex I que el tribunal elevarà un informe de valoració de sol·licituds i l'acta de qualificacions finals de tots els estudiants presentats a l'òrgan instructor, el qual, a la vista de l'expedient i de l'informe, formularà la proposta de resolució d'adjudicació dels Premis Extraordinaris de finalització d'estudis de Formació Professional de grau mitjà i superior a la Direcció General de Formació i Qualificació Professional, perquè, per delegació de la consellera, el director general Formació i Qualificació Professional resolga, abans del 15 de juny de 2012.
Vista la proposta formulada per l'òrgan instructor a què es referix la base sexta de l'annex I de l'Orde de 27 d'abril de 2012 i, en virtut de les facultats que em concedix la mateixa orde, resolc:
Primer
Adjudicar els Premis Extraordinaris de Formació Professional per als estudiants que han finalitzat els seus estudis de grau mitjà en el curs 2010-2011, que figuren en l'annex I d'esta resolució.
Segon
Adjudicar els Premis Extraordinaris de Formació Professional per als estudiants que han finalitzat els seus estudis de grau superior en el curs 2010-2011, que figuren en l'annex II d'esta resolució.
Tercer
Els estudiants premiats rebran un diploma acreditatiu i els serà anotada esta distinció en el seu expedient acadèmic pel secretari del centre on figuren estos.
Quart
Els estudiants que obtinguen Premi Extraordinari de Formació Professional de grau superior podran optar, prèvia inscripció, al Premi Nacional.
Quint
L'entrega de diplomes a l'alumnat es realitzarà en un acte públic en la Conselleria d'Educació, la data de la qual es comunicarà oportunament a les persones interessades.
DISPOSICIONS FINALS
Primera
La present resolució produirà efectes l'endemà de la seua publicació en el Diari Oficial de la Comunitat Valenciana.
Segona
Contra la present resolució, que no esgota la via administrativa, es podrà interposar recurs d'alçada davant de la secretària autonòmica de Formació i Ocupació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb l'article 114 i 115 de la Llei 30/1992, redacció donada per la Llei 4/1999 de Règim Jurídic de les Administracions Públiques i del Procediment Administratiu Comú.
València, 14 de juny de 2012.- El director general Formació i Qualificació Professional: Felipe Codina Bellés.